CELEX: 22003D0001
Language: hr
Date: 2003-01-31 00:00:00
Title: Odluka Zajedničkog odbora EGP-a br. 1/2003 od 31. siječnja 2003. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 96
            
            
               HR
            
            
               Službeni list Europske unije
            
            
               205
            
         22003D0001
   
               L 094/43
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 1/2003
   od 31. siječnja 2003.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu je izmijenjen Odlukom Zajedničkog odbora EGP-a br. 157/2002 od 6. prosinca 2002. (1).
            
         
               (2)
            
            
               Odlukom Zajedničkog odbora EGP-a br. 54/2001 od 18. svibnja 2001. o izmjeni Priloga I. (Veterinarska i fitosanitarna pitanja) Sporazumu o EGP-u (2) predviđa se produljenje prijelaznog razdoblja za Lihtenštajn s obzirom na poglavlje I. Priloga I. Sporazumu, do 31. prosinca 2001. u očekivanju trajnog aranžmana koji treba provesti do tog datuma.
            
         
               (3)
            
            
               Europska zajednica, Lihtenštajn i Švicarska Konfederacija suglasni su da se na Lihtenštajn primijeni Prilog 11. (veterinarska pitanja) Sporazuma o trgovini poljoprivrednim proizvodima između Europske zajednice i Švicarske Konfederacije na temelju Carinskog ugovora između Švicarske i Lihtenštajna.
            
         
               (4)
            
            
               Uz uvjet da ovo rješenje predviđa primjenu švicarskog veterinarskog zakonodavstva prikladno je izuzeti Lihtenštajn od odredaba ovog Priloga I.,
            
         DONIO JE OVU ODLUKU:
   Članak 1.
   Tekst prvog stavka „SEKTORSKIH PRILAGODBI” Priloga I. Sporazumu zamjenjuje se sljedećim:
   
      „Poglavlje I., ‚Veterinarska pitanja’ ne primjenjuje se na Lihtenštajn.”
   
   Članak 2.
   Ova Odluka stupa na snagu 1. veljače 2003., uz uvjet da su Zajedničkom odboru EGP-a prethodno podnesene sve potrebne obavijesti u skladu s člankom 103. stavkom 1. Sporazuma (3).
   Ona se primjenjuje od 1. siječnja 2002.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenog lista Europskih zajednica.
   
      Sastavljeno u Bruxellesu 31. siječnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 38, 13.2.2003., str. 3.
   
      (2)  SL L 165, 21.6.2001., str. 58.
   
      (3)  Ustavni zahtjevi nisu navedeni.